stanford-oval/wikipedia huggingface dataset:
ลี ดิกซัน

| 0 | 1 | 2 | 3 |
| --- | --- | --- | --- |
 ดิ๊กซั่นในปี ค.ศ. 2015
ข้อมูลส่วนตัว
ชื่อเต็ม:  ลี ไมเคิล ดิ๊กซั่น
วันเกิด:   (1964-03-17) 17 มีนาคม ค.ศ. 1964 (60 ปี)
สถานที่เกิด:  แมนเชสเตอร์, อังกฤษ
ส่วนสูง:  5 ft 10 in (1.78 m)
ตำแหน่ง:  แบ็กขวา
สโมสรเยาวชน
1980–1982:  เบิร์นลีย์
สโมสรอาชีพ*
| ปี |  ทีม |  ลงเล่น |  (ประตู) |
| 1982–1984 |  เบิร์นลีย์ |  4 |  (0) |
| 1984–1985 |  เชสเตอร์ซิตี |  57 |  (1) |
| 1985–1986 |  บิวรี |  45 |  (6) |
| 1986–1988 |  สโตกซิตี |  71 |  (5) |
| 1988–2002 |  อาร์เซนอล |  458 |  (25) |
| รวม |   |  635 |  (37) |
ทีมชาติ
| 1989–1992 |  อังกฤษ ชุดบี |  4 |  (0) |
| 1990–1999 |  อังกฤษ |  22 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ลี ไมเคิล ดิกซั่น (เกิด 17 มีนาคม 1964) เป็นอดีตนักฟุตบอลอาชีพชาวอังกฤษและนักวิจารณ์ซึ่งเล่นในตำแหน่งแบ็กขวา นอกจากนี้ ดิกซั่นยังติดทีมชาติอังกฤษไป 22 นัด
รอยพ่อของเขาเป็นผู้รักษาประตูของแมนเชสเตอร์ซิตี และดิกซั่นใช้เวลาช่วงวัยรุ่นส่วนใหญ่อยู่บนอัฒจันทร์ของสนามเมนโรด แต่เขาก็ร่วมทีมเบิร์นลีย์ตอนเป็นดาวรุ่งและได้ลงเล่นให้กับทีมชุดใหญ่เพียงไม่กี่นัดก่อนที่จอห์น บอนด์จะปล่อยเขาไปเชสเตอร์ซิตี หลังจากอยู่ที่นั่นได้ 1 ฤดูกาลครึ่ง เขาก็ได้เซ็นสัญญากับบิวรี ก่อนที่จะย้ายไปร่วมทีมสโตกซิตี ซึ่งเขาสร้างความประทับใจได้ในทันทีในการจับคู่กับสตีฟ โบลด์ ศักยภาพและผลงานของทั้งคู่ดึงดูดความสนใจของจอร์จ เกรแฮม ผู้จัดการทีมอาร์เซนอลในขณะนั้นเมื่ออาร์เซนอลเอาชนะสโตก 3–0 ในลีกคัพ รอบ 4 เมื่อเดือนพฤศจิกายน ค.ศ. 1987 และสองเดือนต่อมา เกรแฮมก็เซ็นสัญญากับดิกซั่น โบลด์เซ็นสัญญากับอาร์เซนอลในอีก 5 เดือนต่อมา  ฤดูกาลถัดมา เมื่อดิกซั่นยึดตำแหน่งตัวจริงในทีมได้แล้ว อาร์เซนอลก็สามารถคว้าแชมป์ลีกได้เป็นครั้งแรกในรอบ 18 ปีในเกมสุดท้ายของฤดูกาลอันน่าตื่นเต้น ดิกซั่นเป็นกำลังหลักของทีมอาร์เซนอลที่ประสบความสำเร็จจนกระทั่งเลิกเล่นในปี ค.ศ. 2002 โดยในช่วงเวลาที่อยู่กับอาร์เซนอล เขาคว้าแชมป์ลีก 4 สมัย เอฟเอ คัพ 3 สมัย และคัพวินเนอร์ส คัพ 1 สมัย เขาได้รับการเสนอชื่อเข้าชิงทีมยอดเยี่ยมแห่งปีของพีเอฟเอ 2 ครั้งในฤดูกาล 1989–90 และ 1990–91 เขาเลิกเล่นเมื่อจบฤดูกาล 2001–02 ซึ่งอาร์เซนอลคว้าดับเบิลแชมป์ นับเป็นครั้งที่ 2 ในช่วงที่เขาอยู่กับสโมสร ในเวลาที่เขาเลิกเล่น เขาลงเล่นในสนามของทีมในฟุตบอลลีก จำนวน 91 แห่งจากทั้งหมด 92 แห่ง – ยกเว้นสนามเครเวนคอตทิจของสโมสรฟุตบอลฟูลัม
ตั้งแต่เลิกเล่นฟุตบอล ดิกซั่นทำงานเป็นนักวิจารณ์ และคอลัมนิสต์เกี่ยวกับฟุตบอล เขาเริ่มต้นอาชีพทางโทรทัศน์ด้วยการทำงานให้กับบีบีซี โดยส่วนใหญ่เป็นรายการ แมตช์ออฟเดอะเดย์ และ ฟุตบอลโฟกัส จากนั้นจึงย้ายไปที่ไอทีวีสปอร์ต ในเดือนกรกฎาคม ค.ศ. 2012 เขาเริ่มบรรยายร่วมกับอาร์โล ไวท์ ตั้งแต่ปี ค.ศ. 2013 สำหรับการบรรยายพรีเมียร์ลีกของเอ็นบีซีในสหรัฐอเมริกา เขายังบรรยายในวิดีโอเกมฟีฟ่า 20 ร่วมกับดีเร็ก เรด้วย เขายังได้ทำงานการกุศลโดยร่วมกับ Lawrence Dallaglio ในการปั่นจักรยาน ซึ่งระดมเงินได้กว่า 986,000 ปอนด์
แฮ็กเกอร์

แฮ็กเกอร์ (อังกฤษ: hacker) หมายถึงผู้เชี่ยวชาญในสาขาคอมพิวเตอร์ บางครั้งยังใช้หมายถึงผู้เชี่ยวชาญในสาขาอื่นนอกจากคอมพิวเตอร์ด้วย โดยเฉพาะผู้ที่มีความรู้ในรายละเอียด หรือ ผู้ที่มีความเฉลียวในการแก้ปัญหาจากข้อจำกัด ความหมายที่ใช้ในบริบทของคอมพิวเตอร์นั้นได้เปลี่ยนแปลงไปจากความหมายดั้งเดิม โดยผู้ใช้คำในช่วงหลังนั้นได้ใช้ในความหมายที่กว้างออกไป รวมทั้งในบางครั้งยังใช้ในความหมายที่ขัดแย้งกัน
ในปัจจุบัน แฮ็กเกอร์ นั้นใช้ใน 2 ความหมายหลัก ในทางที่ดี และ ไม่ค่อยดีนัก ความหมายที่เป็นที่นิยม และพบได้บ่อยในสื่อนั้น มักจะไม่ดี โดยจะหมายถึง อาชญากรคอมพิวเตอร์ ส่วนในทางที่ดีนั้น "แฮ็กเกอร์" ยังใช้ในลักษณะของคำติดปาก หมายถึง ความเป็นพวกพ้อง หรือ สมาชิกของกลุ่มคอมพิวเตอร์ นอกเหนือจากนี้ คำว่า "แฮ็กเกอร์" ยังใช้หมายถึงกลุ่มของผู้ใช้คอมพิวเตอร์ โดยเฉพาะโปรแกรมเมอร์ที่มีความสามารถในระดับผู้เชี่ยวชาญ ตัวอย่างเช่น "ลีนุส ทอร์วัลด์ส ผู้สร้างลินุกซ์ นั้นเป็นแฮ็กเกอร์อัจฉริยะ"
จากความหมายที่แตกต่างข้างต้น จะเห็นได้ถึงความขัดแย้งในการใช้คำ บางกลุ่มที่ใช้คำนักแฮ็กเกอร์นี้เพื่อเรียกกลุ่มของตน ก็ไม่ชอบที่คำนี้ถูกใช้ในความหมายที่ไม่ดี และแนะนำให้ใช้คำอื่น เช่น แบล็กแฮต หรือ แคร็กเกอร์ เพื่อเรียกอาชญากรคอมพิวเตอร์แทน ส่วนผู้ที่ใช้คำนี้ในความหมายที่ไม่ดี ซึ่งเป็นความหมายที่นิยมใช้กันนั้น ให้ความเห็นถึงความหมายในทางที่ดี นั้นนอกจากจะก่อให้เกิดความสับสนแล้ว ดูเหมือนว่าจะไม่เป็นที่นิยมอีกด้วย
ส่วนความหมายกลางนั้น ได้สังเกตถึงจุดร่วมระหว่างความหมายในทางที่ดีและไม่ดี โดยพิจารณาการเป็นแฮ็กเกอร์ เป็นการใช้ความชำนาญ เพียงแต่อาจใช้เพื่อจุดประสงค์ที่แตกต่างกันทั้งในทางดีและไม่ดี ตัวอย่างเช่น ช่างสะเดาะกุญแจ มีความชำนาญในการปลดกลอน (เปรียบเทียบการสะเดาะกุญแจกับการเป็นแฮ็กเกอร์) ซึ่งความชำนาญนี้อาจถูกใช้ได้ทั้งในทางที่ดีและไม่ดี
การเป็นแฮ็กเกอร์ สามารถหมายถึงวิธีการศึกษาหาคำตอบให้กับปัญหาอย่างใดอย่างหนึ่ง โดยที่มีข้อจำกัดในเรื่องของข้อมูลหรือความรู้ เพื่อให้เกิดการพัฒนาหรือความเข้าใจต่อปัญหาเหล่านั้นได้มากขึ้น การได้ใช้คำว่าแฮ็กเกอร์จึงเป็นสิ่งที่น่าภูมิใจ เพราะเปรียบได้กับเป็นผู้คิดค้นสิ่งใหม่ที่สามารถทำงานหรือแก้ปัญหาได้ดีขึ้นและง่ายขึ้น แต่ถ้าการเป็นแฮ็กเกอร์ ที่อาศัยความรู้หรือความสามารถที่มีในทางที่ไม่ดี ก็จะเกิดความสับสนในการใช้คำว่าแฮ็กเกอร์  ดังนั้นคำว่าแครกเกอร์จึงถูกนำมาใช้เรียกคนที่มีความรู้ความเข้าใจต่อสิ่งใดสิ่งหนึ่งแต่ใช้ความรู้นั้นในทางที่ไม่ดีและขัดกับจริยธรรมของแฮ็กเกอร์
นิยาม

ผู้เชี่ยวชาญด้านการใช้ การใช้ภาษาโปรแกรมคอมพิวเตอร์ เป็นอย่างมาก จนรู้ลึกถึงจุดอ่อนหรือช่องว่างของภาษาโปรแกรม ทำให้สามารถเจาะผ่านเข้าไปในโปรแกรมประยุกต์ที่ผู้อื่นสร้างขึ้นด้วยภาษาโปรแกรมภาษานั้น ๆ โดยมีวัตถุประสงค์ในการทดสอบขีดความสามารถของตนเอง หรือทำในหน้าที่การงานของตนเอง เช่น มีหน้าที่เกี่ยวข้องกับโปรแกรมประยุกต์ขององค์กร แล้วทำเพื่อทดสอบประสิทธิภาพ ช่องว่าง จุดบกพร่อง จุดอ่อน บั๊ก ของโปรแกรมประยุกต์นั้น ๆ
บุคคลที่มีความรู้ในกลไกการทำงานของระบบปฏิบัติการคอมพิวเตอร์อย่างลึกซึ้ง แม้จะมีความรู้ในการใช้ภาษาโปรแกรมหรือใช้โปรแกรมประยุกต์ได้เพียงแค่ระดับพื้นฐาน ที่เป็นเช่นนั้นได้ เพราะพวกเขามีความหลงไหลและศึกษาหาความรู้อยู่ตลอดเวลา ทุ่มเทใส่ใจที่จะพัฒนาความรู้ระดับพื้นฐานที่ผู้อื่นมองว่าธรรมดามาปรับใช้จนได้ผล มีแนวความคิดสร้างสรรค์ใหม่ ๆ อยู่เสมอ เหมือนช่างซ่อมรถยนต์ที่จบเพียง ป.6 สามารถใช้เพียงไขควงและประแจไม่กี่อัน ก็สามารถซ่อมรถได้ สามารถเรียกพวกเหล่านี้ได้ว่า แฮ็กเกอร์   บุคคลเหล่านี้ จะคอยติดตามข่าวสารและความรู้ใหม่ ๆ อยู่ตลอดเวลา มีความเข้าใจในจุดอ่อนของระบบและที่มาของจุดอ่อนนั้น ๆ การกระทำใด ๆ ของแฮ็กเกอร์ตัวจริงแท้จริง จะแน่ใจได้ว่า ไม่ก่อให้เกิดความเสียหายต่อข้อมูล แฮ็กเกอร์ที่ทำการแฮกแล้ว ทำให้ข้อมูลเสียหาย หรือระบบใช้งานไม่ได้ จะถูกมองว่าเป็นแฮ็กเกอร์ระดับต่ำ ระดับล่าง ไร้ความสามารถแท้จริง หรือ เป็นพวกชอบอวดเก่ง โอ้อวดในหมู่คนไร้ความรู้
บุคคลผู้มีความรู้ในระบบคอมพิวเตอร์เป็นอย่างดี สามารถเข้าไปถึงข้อมูลในคอมพิวเตอร์ โดยเจาะผ่านระบบรักษาความปลอดภัย ของคอมพิวเตอร์ได้ กลุ่มพวกนี้จะอ้างว่า ตนมีจรรยาบรรณ ไม่หาผลประโยชน์จากการบุกรุกและประณามพวก Cracker
บุคคลผู้ซึ่งสามารถประยุกต์เอาความรู้ธรรมดาให้กลายเป็นเครื่องมือพิเศษ ซึ่งสามารถนำไปใช้ประโยชน์ในทางที่สุจริตได้
Cracker (แครกเกอร์) มีความหมายอย่างเดียวกันกับ Hacker แต่ต่างกันตรงที่ วัตถุประสงค์ในการกระทำ จุดมุ่งหมายของ Cracker คือ บุกรุกระบบคอมพิวเตอร์อื่นโดยผิดกฎหมาย และทำให้เกิดความเสียหายต่อคอมพิวเตอร์ที่ถูกบุกรุก จะโดยมีเจตนาที่จะทำลายหรือเอาข้อมูลไปใช้เพิ่อผลประโยชน์ส่วนตัว ทั้งนี้รวมไปถึงพวก script monkey ที่บุกรุกเข้าไปและทำให้เกิดความเสียหายโดยไม่มีความรู้หรือไม่เจตนา
แต่โดยทั่วไปแล้วมักเข้าใจกันว่าเป็นพวกเดียวกันนั่นเอง คือมองว่ามีเจตนาไม่ดีทั้งคู่ ทั้งที่จริง ๆ แล้วไม่ใช่
แต่ในปัจจุบันคำว่า Cracker กับ Hacker มักเรียกรวมทั้งสองคำว่าเป็น “Hacker” จึงเกิดคำเรียกใหม่ว่า Black hat Hacker กับ White hat Hacker ซึ่ง Black hat Hacker จะใช้แทน Cracker และ White hat Hacker จะใช้แทน Hacker
ประเภท > ไวต์แฮต

ไวต์แฮต สามารถเจาะระบบรักษาความปลอดภัย อย่างเปิดเผย
ตัวอย่างเช่น ผู้ทดสอบระบบรักษาความปลอดภัย เหล่าแฮ็กเกอร์ที่มีความรู้ความสามารถ และรับจ้างให้ทำการตรวจสอบระบบรักษาความปลอดภัย หรือ หาจุดอ่อนช่องว่างของระบบหรือโปรแกรม
ประเภท > เกรย์แฮต

เกรย์แฮต อยู่ระหว่างแบล็กแฮตกับไวต์แฮต เกรย์แฮตจะท่องโลกอินเทอร์เน็ตและเจาะเข้าไปในระบบคอมพิวเตอร์ เพื่อเตือนผู้ดูแลว่าระบบของพวกเขาถูกแฮ็ก จากนั้นพวกเขาเสนอที่จะซ่อมแซมระบบให้ โดยมีค่าจ้างเล็กน้อย
ประเภท > บลูแฮต

บลูแฮต คือบุคคลนอกบริษัทที่ปรึกษาด้านความปลอดภัยของคอมพิวเตอร์ที่สามารถทดสอบหาบั๊กก่อนที่ระบบจะถูกใช้จริง
ประเภท > แบล็กแฮต

แบล็กแฮต หรือในบางครั้งเรียก แคร็กเกอร์ คือบุคคลที่พยายามเจาะเข้าระบบคอมพิวเตอร์ของผู้อื่น โดยไม่ได้รับอนุญาต หรือผิดกฎหมาย ไม่ว่าจะทำให้ระบบหรือโปรแกรมที่ถูกเจาะเข้าไปนั้น ได้รับความเสียหายหรือไม่
ประเภท > แฮคเกอร์

แฮคเกอร์ (Hacker) นั้นมีความหมายอยู่ 2 ประเภท โดยส่วนใหญ่เมื่อพูดถึงคำคำนี้จะเข้าใจว่า หมายถึง บุคคลที่พยายามที่จะเจาะเข้าระบบโดยไม่ได้รับอนุญาต ในอีกความหมายหนึ่งซึ่งเป็นความหมายดั้งเดิม จะหมายถึง ผู้ใช้ความรู้ความชำนาญเกี่ยวกับคอมพิวเตอร์แต่ไม่ได้มีจุดมุ่งหมายเพื่อทำลายหรือในด้านลบ เช่น สำรวจเครือข่ายเพื่อตรวจหาเครื่องแปลกปลอม เป็นต้น แต่อย่างไรก็ตามการที่เจาะเข้าระบบคอมพิวเตอร์ของผู้อื่นนั้นเป็นสิ่งผิดกฎหมายอย่างมาก
ประเภท > สคริปต์คิดดี้ส์ หรือ สคริปต์มังกี้

สคริปต์คิดดี้ส์ (Script - Kiddies) หรือ สคริปต์มังกี้ (script monkey) หมายถึงกลุ่มคนซึ่งไม่มีความรู้ ความชำนาญ ความสามารถ ในเรื่องของระบบ หรือ การเขียนโปรแกรมในการเจาะระบบ แต่สามารถทำการเจาะระบบต่าง ๆ ทำโดยการดูด (Download) โปรแกรมหรือกระบวนการเจาะระบบที่แฮ็กเกอร์ตัวจริงทำไว้และทิ้งไว้ในอินเทอร์เน็ต มาใช้ในการเจาะระบบแบบเล่นไปเรื่อย ๆ โดยไร้จุดประสงค์
กลุ่มคนเหล่านี้ ทำให้เกิดการเจาะระบบถึง 95% ของการเจาะระบบทั้งหมด
แต่เนื่องจากคนเหล่านี้ ไม่มีความรู้ความสามารถ ผลจากการเจาะระบบส่วนใหญ่จึงทำให้ระบบเกิดความเสียหายได้มาก
รูปแบบของการกระทำความผิด

ที่พบบ่อย ๆ ได้แก่
รูปแบบของการกระทำความผิด > Password Guessing

Password เป็นสิ่งที่ใช้ในการพิสูจน์ความเป็นตัวตนของผู้ใช้งาน เป็นความลับส่วนบุคคล ผู้ใช้มักกำหนดโดยใช้คำง่าย ๆ เพื่อสะดวกในการจดจำ สาเหตุจากต้องเปลี่ยนบ่อย หรือมี Password หลายระดับ หรือระบบห้ามใช้ Password ซ้ำเดิม Password ที่ง่ายต่อการเดา ได้แก่ สั้น ใช้คำที่คุ้นเคย ใช้ข้อมูลส่วนตัว ใช้ Password เดียวทุกระบบ จด Password ไว้บนกระดาษ ไม่เปลี่ยน Password ตามระยะเวลาที่กำหนด
Password Guessing คือการเดา Password เพื่อเข้าสู่ระบบ
รูปแบบของการกระทำความผิด > การโจมตีโดยปฏิเสธการให้บริการ

การโจมตีโดยปฏิเสธการให้บริการ (DoS) คือการโจมตีลักษณะหนึ่งที่อาศัยการส่งคำสั่งลวงไปร้องขอการใช้งานจากระบบและการร้องขอในคราวละมาก ๆ เพื่อที่จะทำให้ระบบหยุดการให้บริการ แต่การโจมตีแบบ Denial of Service สามารถถูกตรวจจับได้ง่ายโดย Firewall หรือ IDS และระบบที่มีการ Update อยู่ตลอดมักจะไม่ถูกโจมตีด้วยวิธีนี้ ซึ้งมีบางกรณีก็ตรวจจับได้ยากเนื่องจากมีลักษณะคล้ายกับการทำงานของ Software จัดการเครือข่าย เนื่องจากสามารถถูกตรวจจับได้ง่ายปัจจุบันการโจมตีในลักษณะนี้ได้เปลี่ยนรูปแบบการโจมตีไปสู่แบบ การโจมตีโดยปฏิเสธการให้บริการแบบกระจาย (DDoS)  คือการอาศัย คอมพิวเตอร์หลาย ๆ เครื่องโจมตีระบบในเวลาเดียวกัน
รูปแบบของการกระทำความผิด > Decryption

คือ การพยายามให้ได้มาซึ่ง Key เพราะ Algorithm เป็นที่รู้จักกันอยู่แล้ว เพื่อถอดข้อมูลที่มีการเข้ารหัสอยู่ ซึ่งการ Decryption อาจใช้วิธีการตรวจสอบดูข้อมูลเพื่อวิเคราะห์หา Key โดยเฉพาะการใช้ Weak Key ที่จะส่งผลทำให้ได้ข้อมูลที่มีลักษณะคล้าย ๆ กัน ทำให้เดา Key ได้ง่าย ควรใช้ Key ความยาวอย่างน้อย 128 bit หรืออาจใช้หลักทางสถิติมาวิเคราะห์หา Key จากตัวอักษรที่พบ
รูปแบบของการกระทำความผิด > Birthday Attacks

เมื่อเราพบใครสักคนหนึ่ง มีโอกาสที่จะเกิดวันเดียวกัน 1 ใน 365 ยิ่งพบคนมากขึ้นก็ยิ่งจะมีโอกาสซ้ำกันมากยิ่งขึ้น
การเลือกรหัสผ่านวิธีการที่ดีที่สุดคือการใช้ Random Key โดยการ Random Key นั้นจะเป็นการสร้างหรือสุ่ม key ที่คล้ายกันขึ้นมาใหม่ จึงมีโอกาสที่จะได้ Key ที่สามารถใช้งานได้จริง
รูปแบบของการกระทำความผิด > Man in the middle Attacks

การพยายามที่จะทำตัวเป็นคนกลางเพื่อคอยดักเปลี่ยนแปลงข้อมูลโดยที่คู่สนทนาไม่รู้ตัว มีทั้งการโจมตีแบบ Active จะมีการเปลี่ยนแปลงข้อมูล การโจมตีแบบ Passive จะไม่มีการเปลี่ยนแปลงข้อมูล และการโจมตีแบบ Replay Attack ข้อความจะถูกเก็บไว้ระยะเวลาหนึ่งแล้วค่อยส่งต่อ
ป้องกันโดยการเข้ารหัสข้อมูล ร่วมกับ Digital Signature
ดอนบัส

อาณาเขตของดอนบัสตามนิยามของยูเครน
ดอนบัส (ยูเครน: Донба́с, ออกเสียง: [donˈbɑs]) หรือ ดันบัส (รัสเซีย: Донба́сс, ออกเสียง: [dɐnˈbɑs]) เป็นภูมิภาคเชิงประวัติศาสตร์ วัฒนธรรม และเศรษฐกิจในภาคตะวันออกเฉียงใต้ของประเทศยูเครน ซึ่งในปัจจุบันมีดินแดนบางส่วนอยู่ภายใต้การยึดครองของกลุ่มแบ่งแยกดินแดนสองกลุ่มจากสงครามระหว่างยูเครนกับรัสเซีย กลุ่มแบ่งแยกดินแดนทั้งสองได้แก่สาธารณรัฐประชาชนดอแนตสก์และสาธารณรัฐประชาชนลูฮันสก์ ศัพท์ ดอนบัส และ ดันบัส ประกอบขึ้นจากคำในวลีที่มีความหมายว่า แอ่งดอแนตส์ (Donets Basin) ซึ่งย่อมาจาก "แอ่งถ่านหินดอแนตส์" (Donets Coal Basin; ยูเครน: Доне́цький вугі́льний басе́йн; รัสเซีย: Доне́цкий у́гольный бассе́йн) และใช้เรียกสันเขาดอแนตส์ซึ่งเกี่ยวโยงกับแม่น้ำดอแนตส์ ปัจจุบันมีคำนิยามอาณาเขตภูมิภาคอยู่มากมาย
ตามนิยามที่ใช้กันทั่วไปในปัจจุบัน ดอนบัสหมายถึงแคว้นดอแนตสก์และแคว้นลูฮันสก์ในประเทศยูเครน ในขณะที่ภูมิภาคเหมืองถ่านหินในอดีตจะไม่รวมแคว้นทั้งสองนี้ แต่รวมพื้นที่ของแคว้นดนีปรอแปตร็อวสก์และภาคใต้ของรัสเซีย ส่วนยูโรรีเจียนนิยามอาณาเขตของดอนบัสว่าครอบคลุมแคว้นดอแนตสก์กับแคว้นลูฮันสก์ในยูเครน และแคว้นรอสตอฟในรัสเซีย
แหล่งข้อมูลอื่น

"Deconstructing the Donbass", overview of the 2014–2015 conflict
"The coal-mining racket threatening Ukraine's economy" by BBC News
เก็บถาวร 2022-04-07 ที่ เวย์แบ็กแมชชีน Bulletin board "Объявления Донбасса"
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี  เช็กเกีย 
อื่น ๆ:  สารานุกรมของยูเครนสมัยใหม่ 2
ดอกไม้ประดิษฐ์

ดอกไม้ประดิษฐ์ที่ทำจากกระดาษ
ดอกไม้ประดิษฐ์ (อังกฤษ: Artificial plants) หมายถึง สิ่งประดิษฐ์ขึ้นจากวัสดุมีลักษณะคล้ายรูปร่างดอกไม้ ที่ถูกผลิตขึ้นมาจากแรงงานฝีมือมนุษย์ เครื่องจักร หรืออุปกรณ์การผลิต โดยมีการใช้วัตถุดิบการผลิตจากธรรมชาติ หรือวัตถุดิบที่เกิดจากการสังเคราะห์มาผลิตโดยผ่านขั้นตอนการประดิษฐ์ ดัดแปลง อบ ย้อม เผา เคลือบสารเคมี รวมทั้งทำการตกแต่งตัดต่อเติม เพื่อก่อให้เกิดความสวยงาม โดยดอกไม้ที่ประดิษฐ์ขึ้นมาอาจจะมีความเหมือนหรือไม่เหมือนธรรมชาติก็ได้ขึ้นกับวัตถุประสงค์การใช้งาน โดยคุณสมบัติของดอกไม้ประดิษฐ์ที่สำคัญคือ มีความคงทน ง่ายต่อการเคลื่อนย้ายและดูแลรักษา มีความสวยงาม สามารถนำไปใช้ในการประดับในโอกาสต่าง ๆ
การประดิษฐ์ดอกไม้ด้วยฝีมือมนุษย์เป็นศิลปะที่มีความละเอียดอ่อน มุ่งหวังที่จะดำรงความงดงามตามธรรมชาติของดอกไม้ให้คงอยู่ ไม่ร่วงโรย เหี่ยวเฉา การทำดอกไม้ประดิษฐ์ จึงเริ่มต้นที่การใช้ความสังเกต ศึกษา ค้นคว้า รูปลักษณะ สีสันตามธรรมชาติ ของดอกไม้แต่ละชนิด แต่ละประเภท แล้วถ่ายทอดการทำออกมาเป็นดอกไม้ประดิษฐ์ ดอกไม้ประดิษฐ์ อาจถือได้ว่าเป็นมรดกทางวัฒนธรรมของบางชนชาติ ที่มีการสืบทอดการประดิษฐ์ดอกไม้มายาวนาน
วัสดุอุปกรณ์ที่ใช้ในการทำดอกไม้ประดิษฐ์

ผ้าออร์แกนซา
ผ้าแพรเยื่อไม้
ผ้าปอบปลิน
ผ้ากำมะหยี่
ผ้าสักหลาด
ผ้าหนังเปียก
ผ้ามัสลิน
กระดาษย่น
กระดาษสา
กระดาษอื่น ๆ ก็สามารถใช้ได้ ถ้าเป็นการพับกระดาษหรือตัดกระดาษ
ส่วนประกอบของพืชนำมาประดิษฐ์ดอกไม้ได้ เช่น ใบ ราก ลำต้น เมล็ด ผล ดอก เปลือกข้าวโพด รังบวบ ใบกระถินณรงค์ ลูกสน ฯลฯ
ผลิตภัณท์จากพืช เช่น แป้งข้าวเจ้า แป้งข้าวเหนียว
เช่น เกล็ดปลา เปลือกหอย ขนไก่ รังไหม กระดูกสัตว์บางชนิด
เช่น สบู่ ดินน้ำมัน แผ่นพลาสติก ถุงพลาสติก กระจก
อูตาวาเรรูโมโนะ

| --- | --- |
อูตาวาเรรูโมโนะ
หน้าปกดีวีดี อุตะวะเระรุโมะโนะ
うたわれるもの
ชื่อภาษาอังกฤษ: Utawarerumono
แนว: ผจญภัย, แฟนตาซี, ฮาเร็ม, เมก้า, โรมานซ์
เกม
ผู้พัฒนา: ลีฟ
ผู้จัดจำหน่าย: Aquaplus
แนว: ADV+SLG (S-RPG) , วิชวลโนเวล, เอะโระเก
แพลตฟอร์ม: PC, PS2
มังงะ
เขียนโดย: Aquaplus
สำนักพิมพ์:  มีเดียเวิร์กส
อนิเมะ
กำกับโดย: โทโมกิ โคบายาชิ
สตูดิโอ:  Oriental Light and Magic
อูตาวาเรรูโมโนะ (ญี่ปุ่น: うたわれるもの; โรมาจิ: Utawarerumono) เป็นเกมคอมพิวเตอร์แนววิชวลโนเวลที่สร้างโดยลีฟ ออกจำหน่ายครั้งแรกเมื่อ 26 เมษายน พ.ศ. 2545 โดนเกมในเวอร์ชันแรกเป็นเกมสำหรับคอมพิวเตอร์ส่วนบุคคล ต่อมาได้มีการออกเกมเวอร์ชันสำหรับเครื่องเพลย์สเตชัน 2 เมื่อ 26 ตุลาคม พ.ศ. 2549 และได้มีการนำเนื้อเรื่องมาเขียนเป็นหนังสือการ์ตูน จำนวน 2 เล่ม และภาพยนตร์การ์ตูนโทรทัศน์ จำนวน 26 ตอน
เนื้อหาภายในเรื่อง เกี่ยวกับ สงคราม ความรับผิดชอบ หน้าที่ และเป้าหมายของแต่ล่ะคน
แหล่งข้อมูลอื่น

เว็บไซต์ทางการของทีวีซีรีส์ (ญี่ปุ่น)
Leaf/Aquaplus game page (ญี่ปุ่น)
Utawarerumono จากสารานุกรมอนิเมะนิวส์เน็ตเวิร์ก (อังกฤษ)
รายชื่อตัวละครในเกิดชาตินี้พี่ต้องเทพ

ต่อไปนี้เป็นรายชื่อตัวละครจากซีรีส์ไลต์โนเวลญี่ปุ่นเรื่องเกิดชาตินี้พี่ต้องเทพ ผลงานการ์ตูนของ ริฟูจิน นะ มาโงโนเตะ
ตัวละครหลัก

ปีมังกรเกราะที่ 407 เกิดมาในฐานะลูกชายคนโตของเปาโลกับเซนิท ที่หมู่บ้านบูเอนาในแคว้นฟิตอร์ของอาณาจักร อัสรา ตอนสามขวบ ได้ร็อกซี มิเกอร์เดียมาเป็น ครูสอนพิเศษ ตอนห้าขวบได้เป็นจอมเวทระดับ วารีศักดิ์สิทธิ์ และสอนเวทมนตร์ให้ชิลฟีเอ็ต ผู้มีสายเลือดของเผ่าเอลฟ์
ปีมังกรเกราะที่ 414 ตอนอายุเจ็ดขวบถูกเชิญมาเป็นครูสอนพิเศษ ที่บ้านของเจ้าของที่ดินแคว้นฟิตอร์ สอน เวทมนตร์ การคำนวณ และการอ่านเขียนให้กับ เอริส โบเรอัส เกรย์แรท หลานสาวของเจ้าของที่ดิน
ปีมังกรเกราะที่ 417 เกิดเหตุการณ์วาร์ปขึ้น ถูกวาร์ปไปยังทวีปปีศาจ พร้อมกับเอริส ได้รุยเจิร์ด สเปลเดียมาเป็นพวก ระหว่างทางกลายเป็นนักผจญภัย ออกเดินทาง จากทวีปปีศาจสู่ทวีปกลาง
ปีมังกรเกราะที่ 419 ระหว่างการเดินทางได้พบกับเปาโลผู้เป็นพ่อ และนอร์นน้องสาวที่อาณาจักรศักดิ์สิทธิ์มิลิส นอกจากนี้ยังช่วยลิเลียกับไอชาน้องสาวต่างแม่ ที่ถูกขังอยู่ในอาณาจักรซีลอนออกมาได้
ปีมังกรเกราะที่ 420 ตอนอายุสิบสามปี แยกทางกับรุยเจิร์ด หลังจาก ไปส่งเอริสถึงฟิตอร์แล้วก็ออกเดินทางไปยัง ทางเหนือของทวีปกลางเพื่อตามหาครอบครัวที่ หายสาบสูญ มีชื่อเสียงโด่งดังในฐานะ “รูเดียส แห่งบึงโคลน” นักผจญภัยระดับ A
แหล่งข้อมูลอื่น

เว็บนวนิยาย ที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล เก็บถาวร 2021-05-12 ที่ เวย์แบ็กแมชชีน (ในภาษาญี่ปุ่น)
เว็บไซต์ทางการมังงะ เก็บถาวร 2018-02-01 ที่ เวย์แบ็กแมชชีน (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
เกิดชาตินี้พี่ต้องเทพ (นิยาย) ที่เครือข่ายข่าวอนิเมะ
| ด ค กเกิดชาตินี้พี่ต้องเทพ โดย ริฟูจิน นะ มาโงโนเตะ |
| --- | --- |
 ตัวละคร รูเดียส เกรย์แรท  Volumes  ตอน
ปฏิบัติการบากราตีออน

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
ปฏิบัติการบากราตีออน (รัสเซีย: Oперация Багратион, อังกฤษ: Operaion Bagration) เป็นชื่อรหัสของ ปฏิบัติการรุกทางยุทธศาสตร์เบลารุส โดยสหภาพโซเวียตในช่วงสงครามโลกครั้งที่สอง ซึ่งกวาดล้อมกำลังเยอรมนีออกจากสาธารณรัฐสังคมนิยมโซเวียตเบลารุสและโปแลนด์ตะวันออก ระหว่างวันที่ 22 มิถุนายนถึง 19 สิงหาคม ค.ศ. 1944 ชื่อของปฏิบัติการตั้งตามพลเอกปิออตร์ บากราตีออน ของจักรวรรดิรัสเซีย
กองทัพแดงซึ่งเกี่ยวข้องกับปฏิบัติการบากราตีออนโดยตรงมีแนวรบบอลติกที่ 1 ในบัญชาของพลเอกอีวาน บากราเมียน, แนวรบเบียโลรัสเซียที่ 1 ในบัญชาของพลเอกอาวุโสคอนสตันติน โรคอสซอฟสกี (ผู้ได้เลื่อนยศเป็นจอมพลเมื่อ 29 มิถุนายน 1944) แนวรบเบียโลรัสเซียที่ 2 ในบัญชาของพลเอกซาฮารอฟ และแนวรบเบียโลรัสเซียที่ 3 ในบัญชาของพลเอกอีวาน เชเนียฮอฟสกี ปฏิบัติการดังกล่าวลงเอยด้วยการที่กลุ่มทัพกลางของเยอรมนีถูกทำลายเกือบราบคาบ และบรรดากองทัพที่เป็นส่วนหนึ่งของกลุ่มทัพกลาง ได้แก่ กองทัพที่ 4, กองทัพยานเกราะที่ 3 และกองทัพที่ 9 เรียกได้ว่าเป็น "ความพ่ายแพ้ครั้งหายนะที่สุดของกองทัพเยอรมันทั้งหมดในสงครามโลกครั้งที่สอง" เมื่อสิ้นสุดปฏิบัติการ ดินแดนส่วนมากทางตะวันตกของสหภาพโซเวียตตะวันตกถูกยึดคืน กองทัพแดงได้ฐานที่มั่นในโรมาเนียและโปแลนด์
เป้าหมายของปฏิบัติการนี้ซับซ้อนกว่ามาก กองทัพแดงปรับใช้มโนทัศน์การปฏิบัติการเชิงลึกโซเวียต ยุทธการเชิงลึกโซเวียตและมาสกีรอฟกา (การลวงทางทหาร) นวัตกรรมของสหภาพโซเวียตเหล่านี้เป็นไปได้ส่วนหนึ่งเพราะการจัดหารถบรรทุกกว่า 220,000 คันจากสหรัฐอเมริกาเพื่อให้ทหารราบโซเวียตมียานยนต์ มีการเสนอแนะว่า เป้าหมายหลักของการรุกครั้งนี้ คือ หัวสะพานบนแม่น้ำวิสตูล่าทางตอนกลางของโปแลนด์ และปฏิบัติการบากราตีออนนั้นเพื่อสร้างวิกฤตการณ์ในเบลารุสเซียเพื่อหันกองหนุนเคลื่อนที่เร็วไปยังส่วนกลางโดยเป็นส่วนหนึ่งของมาสกีรอฟกา ให้ออกมาจากพื้นที่ลูบลิน-เบรสท์, ลวอฟ-ซันโดเมียร์ซที่ซึ่งสหภาพโซเวียตตั้งใจจะดำเนินการการรุกลวอฟ-ซานโดเมียร์ซ และการรุกลุบลิน-เบรสท์
อ่านเพิ่ม

Beevor, Antony; Vinogradova, Luba, บ.ก. (2006). A Writer at War: Vasily Grossman with the Red Army. Pimlico. ISBN 978-1-84595-015-6.
Bruoygard, Terje (2013). "Operation Art in Theory and War: A Comparison of Soviet Theory and the Red Army's Conduct in Operation Bagration 1944". Quantico, VA: USMC Command and Staff College. สืบค้นเมื่อ 29 January 2017.[ลิงก์เสีย]
Glantz, David M. Byelorussia 1944–The Soviet General Staff Study.
Mazower, Mark (2008). Hitler's Empire: Nazi Rule in Occupied Europe. London: Allen Lane. ISBN 978-0-713-99681-4.
Merridale, C. (2006). Ivan's War: Inside the Red Army, 1939–45. Faber. ISBN 978-0-571-21809-7.
Zetterling, Niklas; Franksson, Anders (1 March 1998). "Analyzing World War II Eastern Front Battles". The Journal of Slavic Military Studies. Routledge Taylor & Francis Group. 11 (1): 176–203. doi:10.1080/13518049808430334.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปฏิบัติการบากราตีออน
Operation Bagration: Soviet Offensive of 1944
Operation Bagration (video) เก็บถาวร 2016-04-19 ที่ เวย์แบ็กแมชชีน: lecture by the military historian Robert Citino at the 2014 International Conference on World War II, via the official Livestream channel of The National WWII Museum.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
พาริส อินทรโกมาลย์สุต

| พาริส อินทรโกมาลย์สุต |
| --- | --- |
พาริส เมื่อปี 2561
เกิด: 22 ตุลาคม พ.ศ. 2541 (26 ปี) กรุงเทพมหานคร ประเทศไทย
ชื่ออื่น: ไอซ์
อาชีพ:  นักแสดง  นายแบบ  นักร้อง  ผู้บริหาร  นักธุรกิจ 
ปีปฏิบัติงาน: พ.ศ. 2560–ปัจจุบัน
ตัวแทน: นาดาวบางกอก (2560–2565)  IceParis Entertainment (2565–ปัจจุบัน)
ส่วนสูง: 180 cm (5 ft 11 in)
อาชีพทางดนตรี
แนวเพลง:  ทีป็อป  ป็อป 
เครื่องดนตรี: เสียงร้อง
ช่วงปี: พ.ศ. 2561–2562
ค่ายเพลง: โฟร์โนล็อค
อดีตสมาชิก: ไนน์บายนาย
 นักดนตรี
พาริส อินทรโกมาลย์สุต (เกิด 22 ตุลาคม พ.ศ. 2541) ชื่อเล่น ไอซ์ เป็นนักแสดงและนักร้องลูกครึ่งไทย-อังกฤษ มีผลงานเป็นที่รู้จักจากบท ฉี จากละครเรื่อง เลือดข้นคนจาง และเป็นหนึ่งในสมาชิกไนน์บายนาย โดยมีตำแหน่งเป็น lead vocal
ในปี พ.ศ. 2563 พาริสมีผลงานเป็นหนึ่งในทีมนักแสดงชุดใหม่ของ ฉลาดเกมส์โกง เดอะซีรีส์ ซึ่งใช้โครงเรื่องจากภาพยนตร์ ฉลาดเกมส์โกง ที่ประสบความสำเร็จเป็นอย่างมาก ผลิตโดยจีดีเอช และจอกว้างฟิล์ม กำกับการแสดงโดย พัฒน์ บุญนิธิพัฒน์
ประวัติ

พาริสเกิดเมื่อวันที่ 22 ตุลาคม พ.ศ. 2541 เป็นบุตรคนเล็กของนายมาริส และนางพิพพา อินทรโกมาลย์สุต กำลังศึกษาที่คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ ปัจจุบันอาศัยอยู่กับคุณแม่และพี่สาว ส่วนคุณพ่อเสียชีวิตแล้ว
พาริสเริ่มมีผลงานแสดงครั้งแรกโดยแสดงเป็นตัวประกอบใน Project S The Series ตอน SOS skate ซึม ซ่าส์ ออกอากาศปี พ.ศ. 2560 ทางช่องจีเอ็มเอ็ม 25 หลังจากนั้นในปี พ.ศ. 2561 พาริสได้มีผลงานการแสดงอย่างเต็มตัวเรื่องแรกโดยรับบทเป็นฉีในละคร เลือดข้นคนจาง ออกอากาศในเดือนกันยายน ทางช่องวัน 31 สำหรับบทบาทนี้ผู้กำกับ ทรงยศ สุขมากอนันต์ ได้สร้างตัวละครนี้โดยอิงจากพาริส ไม่ว่าจะเป็นความรักในดนตรี ชอบเล่นกีตาร์ รวมถึงพ่อของเขาที่เสียชีวิตด้วยโรคลูคีเมียเฉียบพลัน โรคเดียวกับแม่นิภาของฉีในเรื่อง และในปีต่อมาได้ร่วมเล่นซีรีส์ Great Men Academy สุภาพบุรุษสุดที่เลิฟ  ออกอากาศเดือนกุมภาพันธ์ปี พ.ศ. 2562 ทาง ไลน์ทีวี และรีรันทางช่องวัน 31 อีกครั้งในเดือนกรกฎาคมปีเดียวกัน (รับบท เวียร์)
นอกจากมินิอัลบั้มกับ ไนน์บายนาย พาริสมีผลงานเพลงประกอบซีรีส์เรื่อง รักฉุดใจนายฉุกเฉิน "รักติดไซเรน" ร่วมกับ ณิชาภัทร ฉัตรชัยพลรัตน์ ซึ่งมียอดวิวมากกว่า 176 ล้าน รวมถึง รักติดไซเรน Midnight Version ที่พาริสมีส่วนร่วมในการแต่งท่อนแรปเอง และปลายปีเดียวกัน พาริสได้เข้าร่วมโปรเจกต์ 12 หนังสั้น 12 บทเพลงของทางแกรมมี่ ในชื่อ Human Error Album โดยมีหนังสั้นเรื่อง RED ที่กำกับโดย ทรงยศ สุขมากอนันต์ ส่วนงานเพลง Best For You ได้ รัฐ Tattoo Colour มารับหน้าที่โปรดิวเซอร์ หลังจากนาดาวมิวสิกเปิดตัวในปี พ.ศ. 2563 พาริสมีซิงเกิลเพลง "ดี๊ดี (Unexpected)" ซึ่งเป็นผลงานร่วมกับ กฤษณภูมิ พิบูลสงคราม และสร้างกระแส "ดี๊ดี Challenge" ได้ในวงกว้าง และต่อเนื่องด้วยเพลง "หอมเธอ" ที่พาริสได้ร่วมงานกับจรินทร์พร จุนเกียรติเป็นครั้งแรก
หลังจากเพิ่งเข้าวงการมาได้ 3 ปี พาริสได้รับโอกาสเป็นพระเอกเต็มตัวในละคร หนี้เสน่หา โดยร่วมแสดงกับหนึ่งธิดา โสภณ
ผลงานการแสดง > ภาพยนตร์

| ปี | เรื่อง | บทบาท | เครือข่าย | หมายเหตุ |
| --- | --- | --- | --- | --- |
| 2562 | RED Human Error Album | Paris/Ice | ยูทูบ | ภาพยนตร์สั้น |
| 2562 | ตุ๊ดซี่ส์ แอนด์ เดอะเฟค | ไอซ์ พาริส | จีดีเอช |  |
| 2564 | โกสต์แล็บ..ฉีกกฎทดลองผี | หมอกล้า | จีดีเอช, เน็ตฟลิกซ์ |  |
| 2565 | บุพเพสันนิวาส ๒ | เมธัส | จีดีเอช และ บรอดคาซท์ ไทย เทเลวิชั่น |  |